Sailor Moon

"Sailor Moon" (jaapani keeles 美少女戦士セーラームーン (Bishōjo Senshi Sērā Mūn 'Kaunis Sõdur Sailor Moon')) on animesari ning selle aluseks olnud Naoko Takeuchi manga. Üldiselt arvatakse, et see seriaal muutis populaarseks maagiliste tüdrukute (mahō-no shōjo) tiimi (sentai) mõiste ning ühtlasi taaselustas "maagilise tüdruku" žanri. Sarja sisu keerleb ümber kunagise tervet päikesesüsteemi hõlmava kuningriigi taassündinud kaitsjate ja kurjade jõudude, mille vastu nad võitlevad. Peategelased, keda kutsutakse sõduriteks (senshi) on teismelised Jaapani tüdrukud, kes saavad muunduda kangelannadeks, kes on nimetatud kuu ja planeetide järgi: Sailor Moon, Sailor Mercury, Sailor Mars jne. Peale algse manga on loodud ka väga populaarne anime. Kuigi suuremas osas on need kaks sarja sarnased, esineb nende vahel siiski tähelepanuväärseid erinevusi. Neljateistaastane koolitüdruk Usagi Tsukino avastab, et ta on printsess Serenity, müstilise, utoopilise kuningriigi printsessi, reinkarnatsioon. Tema, koos mitmete oma sõpradega (tuntud kui Sailor Senshi/sõdurid) kaitseb päikesesüsteemi kurjade jõudude eest. Usagi võitleb, kasutades Sailor Moon'i identiteeti, koos oma sõprade ja saatusest määratud armastatu, Tuxedo Kamen'iga. Sailor Moon langeb shōjo žanri alla. See ilmutati Nakayoshi ajakirjas. Naoko Takeuchi kasutas Sailor Moon'i loomise juures mitmeid erinevaid teemasid. Kombineerides oma armastuse kosmose vastu Kreeka ja Rooma mütoloogia, Jaapani elementide ja Meiji perioodi koolivormidega suutis ta kokku sulatada populaarsed maagilise tüdruku ja sentai žanrid ning luua täiesti uus ja originaalne idee. Manga koosnes kaheksateistkümnest köitest, ja oli jaotatud viieks peamiseks süžeeliiniks: Sailor Moon Black Moon (Must Kuu) Infinity (Lõpmatus) Dream (Unenägu) Stars (Tähed) Sailor Moon'i animes on 200 osa ja see on üks pikemaid maagilise tüdruku žanri alla kuuluvaid sarju. Kuna seda on mitmetesse keeltesse tõlgitud ja laialt levitatud, peetakse seda üheks tuntuimaks animeks maailmas. Jaapanikeelne Bishōjo Senshi Sērā Mūn (Kaunis Sõdur Sailor Moon) koosnes viiest eraldiseisvast sarjast. Sailor Moon Bishōjo Senshi Sērā Mūn 46 episoodi Sailor Moon R Bishōjo Senshi Sērā Mūn R 43 episoodi Sailor Moon S Bishōjo Senshi Sērā Mūn S 38 episoodi S tähistab sõna "Super" Sailor Moon SuperS Bishōjo Senshi Sērā Mūn SuperS 39 episoodi Sailor Moon Sailor Stars Bishōjo Senshi Sērā Mūn Sailor Stars 34 episoodi Sailor Moon'ist on loodud ka kolm filmi, mille sisu on animesarjast erinev. Need leiavad aset kusagil keskmise kolme animesarja ajal. Sailor Moon R film Sailor Moon S film Sailor Moon SuperS film: Miracle in the Black Dream Hole Sailor Moon'i on dubleeritud mitmetesse keeltesse, kaasa arvatud inglise, saksa, hispaania, itaalia, hollandi, prantsuse, rootsi ja portugali. Usagi Tsukino - Sarja peategelane. Usagi on muretu koolitüdruk, kes on piripill ja kobakäpp, kuid hoolib sügavalt oma perest ja sõpradest. Ta muundub Sailor Moon'iks. Mamoru Chiba - Usagi poiss-sõber ja saatusest määratud armastatu. Muundub Tuxedo Kamen'iks. Ami Mizuno - Tark ja lahke geenius. Muundub Sailor Mercury'ks. Rei Hino - Veidi ägedaloomuline miko, kes käib katoliiklikus erakoolis, kuigi on Shinto usku. Muundub Sailor Mars'iks. Makoto Kino - Pikka kasvu ja poisilik tüdruk, kes elab üksinda kuna ta vanemad surid lennukiõnnetuses. Muundub Sailor Jupiter'iks. Minako Aino - Enne teiste sõduritega liitumist tegutses ta üksinda Sailor V-na. Muundub Sailor Venus'eks. Setsuna Meioh - On tark ja kõige vanem sõdur, omab võimu aja üle. Muundub Sailor Pluto'ks. Chibiusa Tsukino - Tema on Usagi tulevane laps ja ta tuli tulevikust abi küsima, et enda ema päästa. Hiljem sai ta ka endale võime muunduda sailor sõduriks. Muundub Sailor Chibi Moon'iks. Haruka Tenoh - On kiire jooksija ja tema unistus on saada rallisõitjaks.Ta partneriks on Michiru Kaio, kellega tal on suhe. Nemad kaks on samasoolises suhtes, mida mitmed tõlkeversioonid varjata püüdsid. Muundub Sailor Uranus'eks. Michiru Kaio - Talendikas tüdruk, kes oskab hästi viiulit mängida ja maalida. Muundub Sailor Neptune'iks. Hotaru Tomoe - Chibusa parim sõber. Ta oli nõrga tervisega tema sees elava kurja olendi - Mistress 9 - tõttu, kellest ta lõpuks siiski jagu sai. Tema võimed oleks võinud hävitada nii maailma kui tema enda kui Sailor Moon poleks teda peatanud. Muundub Sailor Saturn'iks. WikiMoon - Wiki-stiilis projekt Sailor Moon'i kohta.